Woordsnoer 1/ 2020 Swart op wit – Vuurvliegie se lekkervurigeaffêre
Afrikaans, Skryfwerk, Uitdagings, Woordsnoere
Date: February 20, 2020Author: Vuurvliegie se lekkervurigeaffêre 22 Comments
Woorde en beelde. Swart op wit, wit op swart. Kom ons snoer in ons lieflike, loflike taal swart woorde op wit papier. Al is dit nie meer ink op papier of tiklint op ‘n folio nie, maar net swart letters op wit skerms.
Hier is vier kunstige kuns swart en wit foto skeppings. Elkeen roep verskillende emosies op. Ons uitdaging is om ook die 25 trefwoorde woorde te gebruik om ‘n storie te vertel.
Kies die foto wat jou die meeste aantrek en gebruik die gegewe woorde om jou relaas neer te pen.
Die volgende 25 woorde geld vir al vier die foto’s.
© Vinicius Fadul
© Jörg Ha
© Andreas Paehge
Wil jy saam woordsnoer?
Kies ‘n foto uit die vier hierbo wat tot jou spreek. Gebruik al 25 trefwoorde om ‘n blog oor die foto te skrywe.
Mik vir 500 woorde, die eerste 25 het jy al! 😉
Skryf dan jou blog. Maak seker om die trefwoorde in vetdruk (bold) aan te dui in jou skrywe.
Volg gerus die blad Art – White/Black om meer lieflike kunswerke te geniet.
NB. Neem asseblief sorg om die kopiereg kunstenaar te vermeld as jy jou gekose foto na jou blog kopieer.
Lekker saam speel.
Hierdie uitdaging sluit op 29 Februarie 2020 – skrikkeldag. 😉
Art- White/BlackSkryf inspirasieWoordsnoere
Previous Previous post: Die Kluisenaar – Epiloog
Next Next post: Woordsnoer1/2020 Kwartet
22 thoughts on “Woordsnoer 1/ 2020 Swart op wit”
Liewe!!! Jy strek hierdie verroeste brein uit sy nate uit 🤕
Dink sommer nou daar aan… sê nou net Vuurvliegie was my Afrikaanse onderwyseres op skool!!!! In ons jare het ouers nie gehelp met take nie… dit was swem of verdrink. Jy sou my of die hoogtes laat inskiet het, of my op moedverloor se vlaktes agtergelaat het. Ek dink jy het jou roeping gemis 😊
O genade, daar sou net voorbladnuus oor dooie kinders en onnie voor die galg se deur gewees het. Ek inspireer liewer volwassens.
Dink net hoeveel opslae sou jy gemaak het 😂😂😂😂😂 Voorbladnuus. “Onnie slaan kind morsdood omdat sy nie geweet het wat klakkeloos beteken nie. Dit madat dié woord al voorheen in ‘n opstel gebruik is.” 😂😂😂😂
🤣🤣🤣✏📚gaan skryf nou.
Uitdaging! 😁 Maar so ken ons jou en ons hou van jou so.
Psst. Hester het so pas van die verhoog afgesluip en stilletjies die saal verlaat.
Psst. Ek sit by die Wimpy met ‘n roomys in die hand.
Geniet, maar kom in hemelsnaam terug verhoog toe.✏📚💝
Dit klink na besigheid hierdie. Sukkel reeds om aan die gang te kom die jaar. Nou het ek ten minste iets om van af te werk. My Afrikaans is besig om te verroes en my woordeboek is uit de oude doos! Gaan naweek bietjie aan die woorde knibbel.
💝✏📚💐 ek is bly.
Asseblief sê net weer vir my wat beteken klakkeloos. Google gee my Nederlandse verduidelings.
Klakkeloos bnw. Sonder aanwysbare oorsaak; ongemotiveer (d); willekeurig ‘n klakkelose beskuldiging. Bw. sonder om eers te dink; sonder eie oordeel; wat ander sonder meer in hul oordeel navolg. ‘n Wolhaarstorie wat deur baie mense klakkeloos as waar aanvaar word. Aldus HAT.
Pingback: Kameel – My seun – Kameel se gebabbel
Klakkeloos… Ek vermoed klakkeloos is nie klakkeloos imgesluit nie
Glad nie lukraak nie, liewe vriend.
Ek weet watter foto spreek hard tot my…ek moet net die moed bymekaar maak!
Kan nie wag nie.💝📚✏